Smilšu iela (Rīga)

Smilšu iela ir iela Rīgā, Centra rajonā, Vecrīgā. Tā sākas krustojumā ar Jēkaba ielu un beidzas krustojumā ar Zigfrīda Annas Meierovica bulvāri. 

 Vēsture 
Smilšu iela ir viena no vecākajām Rīgas ielām, no 13. līdz 17. gadsimtam tā bija Rīgas nozīmīgākā un platākā iela, būdama Lielā Smilšu ceļa turpinājums pilsētā. Pirmais ielas pieminējums attiecas uz 14. gadsimtu. Ielas apbūvi galvenokārt veido 19. gadsimta beigās un 20. gadsimta sākumā celtās ēkas. Viduslaikos ielā atradās divas publiskās akas, pie 1639. gadā nojauktajiem Smilšu vārtiem ielas galā atradās Smilšu tornis (mūsdienās Pulvertornis). Ielas galā bijis ogļu tirgus. 20. gadsimta sākumā pa ielu gāja tramvaja līnija.

 Ielu savienojumi 
Smilšu iela ir savienota ar šādām ielām:
 Jēkaba iela (T veida krustojums)
 Aldaru iela (T veida krustojums)
 Mazā Smilšu iela (T veida krustojums)
 Trokšņu iela (T veida krustojums)
 Vaļņu iela (T veida krustojums)
 Torņa iela (T veida krustojums)
 1991. gada barikāžu laukums

 Atsauces 

 Ārējās saites 

Kategorija:Ielas Vecrīgā
Kategorija:Centra rajons